joelniklaus/EU_Wikipedias huggingface dataset:
Μητροπολίτης Ελασσώνος Χαρίτων

Ο Μητροπολίτης Ελασσώνος Χαρίτων Τούμπας (κατά κόσμον Χρήστος Τούμπας) είναι Έλληνας θεολόγος και Επίσκοπος της Εκκλησίας της Ελλάδας.

Βιογραφικά Στοιχεία
Ο Μητροπολίτης Χαρίτων γεννήθηκε στο 1975 στην πόλη της Κοζάνης. Αρχικά σπούδασε στην Ανωτέρα Εκκλησιαστική Σχολή της Θεσσαλονίκης, ενώ στη συνέχεια φοίτησε στην Θεολογική Σχολή του Αριστοτελείου Πανεπιστημίου της Θεσσαλονίκης, από όπου και αποφοίτησε.

Εκάρη μοναχός και χειροτονήθηκε Διάκονος στις 14 Ιανουαρίου 1996 και Πρεσβύτερος στις 8 Μαρτίου 1998, από τον μακαριστό Μητροπολίτη Λαγκαδά κυρό Σπυρίδωνα. Το 2000 μετακινήθηκε με άλλους μοναχούς στην Ιερά Μητρόπολη Ελασσώνος επανδρώνοντας εκ νέου την Ιερά Μονή Αγίας Τριάδος Σπαρμού Ολύμπου υπό την πνευματική καθοδήγηση του μακαριστού Μητροπολίτη Ελασσώνος κυρού Βασιλείου. Διετέλεσε ιεροκήρυκας και εφημέριος σε πολλές ενορίες της Ιεράς Μητροπόλεως Ελασσώνος. Από το 2000 και για τρία συνεχή έτη διετέλεσε Γραμματέας της Μητρόπολης Ελασσώνος, ενώ από το 2003 έως το 2008 ανέλαβε καθήκοντα Γενικού Αρχιερατικού Επιτρόπου. Από το 2008 έως την εκλογή του σε επίσκοπο, εργάσθηκε ως Πρωτοσύγκελος της Ιεράς Μητρόπολής του, κοντά στον τότε Μητροπολίτη Ελασσώνος Βασίλειο.

Στις 25 Ιουνίου 2014, εξελέγη Μητροπολίτης Ελασσώνος από την Ιεραρχία της Εκκλησίας της Ελλάδος συγκεντρώνοντας 68 ψήφους στον δεύτερο εκλογικό γύρο (τριπρόσωπο). Η εις Επίσκοπον χειροτονία του πραγματοποιήθηκε στις 29 Ιουνίου 2014 στον Ιερό Ναό Αποστόλου Παύλου της οδού Ψαρών. Την χειροτονία τέλεσε ο Αρχιεπίσκοπος Αθηνών και Πάσης Ελλάδος Ιερώνυμος Β', συλλειτουργούντων πληθώρας Μητροπολιτών.

Εξωτερικοί Σύνδεσμοι
Ιστοσελίδα Ι. Μ. Ελασσώνος

Τούμπας
Τούμπας
Ρικ Λι

Ο Ρικ Λι (αγγλ. Rick Lee, 20 Οκτωβρίου 1945) είναι Άγγλος ντράμερ γνωστός ως μέλος του ροκ συγκροτήματος Ten Years After.

Βιογραφία
Ο Λι ξεκίνησε να παίζει τύμπανα κατά τα σχολικά του χρόνια, διάστημα κατά το οποίο σχημάτισε το πρώτο του συγκρότημα με την ονομασία The Falcons. Λίγο αργότερα του ζητήθηκε να γίνει μέλος των Ricky Storm and the Stormcats και μετά την αποχώρηση του Ντέιβ Κουίκμαϊρ από τους Jaybirds, ανέλαβε την θέση του ντράμερ στο συγκεκριμένο σχήμα, στο οποίο έπαιζε κιθάρα ο Άλβιν Λι και μπάσο ο Λίο Λάιονς.
Μετά από μία ζωντανή εμφάνιση στο "Marquee Club" του Λονδίνου με την ονομασία The Bluesyard, το συγκρότημα μετονομάστηκε σε Ten Years After. Οι Ten Years After περιόδευσαν εκτενώς στην επόμενη επταετία, πραγματοποιώντας 28 περιοδείες στην Βόρεια Αμερική, ενώ γνώρισαν μεγάλη επιτυχία στην πατρίδα τους με τέσσερις Top-10 δίσκους. Μεταξύ αυτών, εμφανίστηκαν στο φεστιβάλ του Γούντστοκ και στο "Isle of Wight festival". Κατά την διάρκεια αυτών των περιοδειών, ο Λι σπούδαζε στο Μουσικό Κολέγιο Μπέρκλι μαζί με τον Άλαν Ντώσον, ντράμερ των Dave Brubeck Quartet.
Όταν το συγκρότημα διαλύθηκε, το 1976, ο Λι δημιούργησε την δική του δισκογραφική εταιρεία και ασχολήθηκε με την παραγωγή δίσκων. Μία απ΄τις πρώτες κυκλοφορίες του ήταν το σινγκλ "I Can Prove It" του Τόνι Ετόρια, το οποίο σκαρφάλωσε στο # 21 στην Μεγάλη Βρετανία. Την ίδια περίοδο, ο Λι μελέτησε κρουστά στο "Guildhall School of Music and Drama" με τον Γκίλμπερτ Γουέμπστερ, ντράμερ της ορχήστρας του BBC.
Το 1979, εντάχθηκε στους Chicken Shack και περιόδευσε στην Ευρώπη, ηχογραφώντας παράλληλα τους δίσκους "Chicken Shack" και "Roadies Concerto".
Οι Ten Years After επανενώθηκαν το 1983 για τον εορτασμό των 25 χρόνων του "Marquee Club". Για τα επόμενα τρία χρόνια, ο Λι αναλάμβανε το μάνατζμεντ διάφορων νέων συγκροτημάτων, με την διασκευή του "I Can Prove It" από τον Φιλ Φίρον να ανεβαίνει στο βρετανικό Top-10.
Ο Λι ένωσε και πάλι τις δυνάμεις του με τους Ten Years After το 1988, ηχογραφώντας το άλμπουμ "About Time" και περιοδεύοντας για τα επόμενα τέσσερα χρόνια στην Ευρώπη και τις Ηνωμένες Πολιτείες. Το 1994, σχημάτισε τους The Breakers μαζί με τον Ίαν Έλις και κυκλοφόρησαν τον δίσκο "Milan" την επόμενη χρονιά, παίζοντας με τον Μπράιαν Άνταμς και την Μπόνι Ρέιτ στην εκπομπή "Τalking Blues", τον Μάρτιο του 1996.
Στο δεύτερο μισό της δεκαετίας του '90 οι Ten Years After πραγματοποίησαν εμφανίσεις σε φεστιβάλ στην Βόρεια Αμερική, την Βραζιλία και την Ευρώπη, ενώ κυκλοφόρησαν τα άλμπουμ "Now" το 2004 και "Evolution" το 2008.
Το 2011, σχημάτισε τους Ric Lee Blues Project, οι οποίοι μετά την μετονομασία τους σε Ric Lee's Natural Born Swingers κυκλοφόρησαν τον δίσκο "Put a Record On". Στην σύνθεση του συγκροτήματος, περιλαμβανόταν ο Μπομπ Χολ των Savoy Brown και ο Ντάνι Χάντλεϊ των The Animals, όπως και ο μπασίστας Σκοτ Γουάιτλι.
Ο Λι είναι παντρεμένος και έχει δύο παιδιά. Διαμένει στο Ντέρμπισαϊρ Ντέιλς της Αγγλίας.

Δισκογραφία

Εξωτερικοί σύνδεσμοι 
 Επίσημη ιστοσελίδα των TEN YEARS AFTER

Πηγές

 Ric Lee - TEN YEARS AFTER - NOW
 Ten Years After | Biography | AllMusic
 Ric Lee | Credits | AllMusic

Ντράμερς
Άγγλοι μουσικοί
Ροκ μουσικοί
Εθνικό Ίδρυμα Ραδιοφωνίας Τηλεοράσεως

Το Εθνικό Ίδρυμα Ραδιοφωνίας Τηλεοράσεως (ΕΙΡΤ) ήταν ελληνικός δημόσιος ραδιοτηλεοπτικός φορέας που ιδρύθηκε στις 10 Δεκεμβρίου του 1970 με το υπ' αριθμόν 745/1970 νομοθετικό διάταγμα της χούντας. Προέκυψε ως διάδοχος του ΕΙΡ, πρώτου φορέα ενημέρωσης που διαχειρίστηκε ραδιόφωνο και τηλεόραση. Στις 3 Δεκεμβρίου του 1975, με το νόμο 230/1975 μετεξελίχθηκε στη σημερινή ΕΡΤ.

Ιστορία

Το ΕΙΡΤ ήταν ο τέταρτος δημόσιος (πολιτικός) φορέας ενημέρωσης της Ελλάδας και ο πρώτος δημόσιος τηλεοπτικός φορέας στην Ελλάδα. Ο πρώτος φορέας ήταν η ΥΡΕ (Υπηρεσία Ραδιοφωνικής Εκπομπής), η οποία κατείχε τον ΡΣΑ (Ραδιοφωνικός Σταθμός Αθηνών), που ιδρύθηκε επί Δικτατορίας του Μεταξά το 1938.

Ο δεύτερος φορέας ήταν η ΑΕΡΕ (Ανώνυμη Εταιρία Ραδιοφωνικών Εκπομπών) και πάλι με τον ΡΣΑ, η οποία ιδρύθηκε στην Κατοχή. Το 1945 ιδρύθηκε το Εθνικό Ίδρυμα Ραδιοφωνίας με την Συντακτική Πράξη 54/1945 «Περί ιδρύσεως του Εθνικού Ιδρύματος Ραδιοφωνίας», με την οποία περιήλθε στην κυριότητά του όλη η περιουσία της πρώην Α.Ε.Ρ.Ε.

Ίδρυση
Στις 21 Απριλίου 1967 επιβάλλεται η Χούντα των Συνταγματαρχών, η οποία αναλαμβάνει τη διοίκηση του ΕΙΡ και της ΤΕΔ (μετέπειτα ΥΕΝΕΔ). Ο Γεώργιος Παπαδόπουλος θέλει να δημιουργήσει και δεύτερο κρατικό τηλεοπτικό κανάλι για να ενισχύσει την προπαγάνδα του καθεστώτος. Οι εγκαταστάσεις του ΕΙΡ στο Ζάππειο δεν επαρκούν και την διετία 1968-1969 κατασκευάζεται το Ραδιομέγαρο στην Αγία Παρασκευή. Στις 10 Δεκεμβρίου 1970 η κυβέρνηση της Χούντας ιδρύει το Εθνικό Ίδρυμα Ραδιοφωνίας Τηλεοράσεως με τον -μόνιμο πλέον- τηλεοπτικό σταθμό του πρώην ΕΙΡ και τους ραδιοφωνικούς σταθμούς Πρώτο, Δεύτερο και Τρίτο Πρόγραμμα. Τον Ιανουάριο του 1974 εγκαινιάζεται το Ραδιομέγαρο, όπου μετεγκαθίσταται το ΕΙΡΤ από τα κτήρια του Ζαππείου και του ΟΤΕ.

Ρόλος
Ο ρόλος της ΕΙΡΤ ήταν η πανελλήνια ραδιοτηλεοπτική ενημέρωση και ψυχαγώγηση του ελληνικού λαού.

Μεταπολίτευση, διάδοχος φορέας
Κατά την πτώση της Χούντας το ΕΙΡΤ έδειξε σε έκτακτα ασπρόμαυρα δελτία την παράδοση της εξουσίας στην πολιτική ηγεσία καθώς και την επιστροφή του Κωνσταντίνου Καραμανλή στην Ελλάδα.

Στις 3 Δεκεμβρίου 1975 το ΕΙΡΤ καταργήθηκε και το διαδέχτηκε η νεοϊδρυθείσα Ελληνική Ραδιοφωνία Τηλεόραση (ΕΡΤ).

Παραπομπές

Δημόσιοι φορείς τηλεόρασης στην Ελλάδα
Δημόσιοι φορείς ραδιοφώνου στην Ελλάδα
Τηλεοπτικά κανάλια και σταθμοί οι οποίοι ιδρύθηκαν το 1970
Τηλεοπτικά κανάλια και σταθμοί οι οποίοι έκλεισαν το 1975
Σαμουήλο Γιακόβλεβιτς

Ο Σαμουήλο Γιακόβλεβιτς (σερβικά : Самуило Јаковљевић)  (Νόβι Παζάρ 7 Δεκεμβρίου 1760 - Κωνσταντινούπολη 26 Αυγούστου  1824) ήταν Σέρβος, Αρχιμανδρίτης Στουντενίσκι και αγωνιστής της Σερβικής επανάστασης.

Ήταν γιος του Γιάκοβ και της Τζούρτζια Ομπρένοβιτς, ο πατέρας του ήταν αδελφός του πρίγκιπα Μίλος Ομπρένοβιτς. Αδέλφια του ήταν ο Πέταρ που σκοτώθηκε κατά την διάρκεια της εξέγερσης και ο Τζόρτζε.

Με το ξέσπασμα της πρώτης Σερβικής εξέγερσης το 1804 πολέμησε στις τάξεις των εξεγερμένων Σέρβων. Το 1815 με την ήττα των επαναστατών έφυγε στο Σρεμ της Αυστροουγγαρίας. Έπειτα επέστρεψε στην Σερβία στο μοναστήρι Κάλενιτς. Με την ανακήρυξη του Πριγκιπάτου της Σερβίας διορίσθηκε σε επαρχιακές διοικήσεις. Το 1820 στάλθηκε σε διπλωματική αποστολή στην Κωνσταντινούπολη, κατά την παραμονή του εκεί ξέσπασε η Ελληνική επανάσταση και φυλακίστηκε έως το 1824 που πέθανε στις φυλακές.

Παραπομπές 

Αγωνιστές της Α΄ Σερβικής εξέγερσης
Σέρβοι διπλωμάτες
Σαμουηλο
Ατιφέτε Γιαχιάγκα

Η Ατιφέτε Γιαχιάγκα (Atifete Jahjaga,  20 Απριλίου 1975-) είναι η 4η Πρόεδρος του Κοσόβου και η πρώτη γυναίκα στο αξίωμα αυτό. Είναι επίσης η πρώτη ανεξάρτητη υποψήφια, η πρώτη γυναίκα αρχηγός κράτους στα σύγχρονα Βαλκάνια και η νεότερη εκλεγείσα σε αξίωμα. Υπηρέτησε ως υποδιευθύντρια της Αστυνομίας του Κοσόβου. Είχε τον τίτλο της Υποστρατήγου (Major General), ο ανώτατος βαθμός για τις γυναίκες στην Νοτιοανατολική Ευρώπη.

Μέχρι σήμερα είναι η μοναδική πρόεδρος που εξελέγη από τον πρώτο γύρο της ψηφοφορίας. Ο μόνος πρόεδρος που έλαβε περισσότερες ψήφους ήταν ο Ιμπραχίμ Ρουγκόβα, διορισθείς από το κοινοβούλιο το 2002 με 88 ψήφους υπέρ και 3 κατά στον τρίτο γύρο.

Πρόεδρος του Κοσόβου 
Στις 6 Απριλίου 2011 ανακοινώθηκε ως πρόσωπο κοινής αποδοχής για το αξίωμα του προέδρου, από το Δημοκρατικό Κόμμα του Κοσόβου, τη Δημοκρατική Συμμαχία του Κοσόβου και τη Νέα Συμμαχία του Κοσόβου. Επίσης, η υποψηφιότητά της στηρίχθηκε από τον Αμερικανό πρέσβη στο Κόσοβο, Κρίστοφερ Ντελ. 

Στις 7 Απριλίου εξελέγη πρόεδρος από τον πρώτο γύρο στην ψηφοφορία που έγινε στο Κοινοβούλιο. Επί 100 παρόντων βουλευτών, ψήφισαν για τη Γιαχιάγκα οι 80 και 10 για τη Σούζαν Νοβορμπεντάλι. 

Στην ομιλία κατά την τελετή ορκωμοσίας της, η Γιαχιάγκα δήλωσε ότι ένας από τους κύριους στόχους της ως Προέδρου θα είναι και η εξασφάλιση ότι το Κόσοβο θα γίνει μέλος της ΕΕ και του ΟΗΕ. Στην παρθενική της ομιλία στο Κοινοβούλιο με την ιδιότητα της Προέδρου της χώρας, εξέφρασε την ελπίδα ότι τα όνειρά τους θα πραγματοποιηθούν.

Παραπομπές

Εξωτερικοί σύνδεσμοι

Επίσημη ιστοσελίδα

Ηγέτες κρατών μη αναγνωρισμένων διεθνώς
Πολιτικοί του Κοσσυφοπεδίου
Προκριματικά Παγκοσμίου Κυπέλλου Ποδοσφαίρου 2014 (ΟΦΚ)

Στα προκριματικά της ΟΦΚ για το Παγκόσμιο Κύπελλο Ποδοσφαίρου 2014 ανταγωνίζονται οι ομάδες της Ποδοσφαιρικής Συνομοσπονδίας Ωκεανίας για μια θέση στα τελικά που το 2014 πραγματοποιούνται στην Βραζιλία.

Πρώτος γύρος 

Με βάση την κατάταξή τους οι τελευταίες τέσσερις εθνικές ομάδες λαμβάνουν μέρος στον πρώτο γύρο. Αυτές ήταν η Αμερικανική Σαμόα, οι Νήσοι Κουκ, η Σαμόα και η Τόνγκα. Οι αγώνες παίχτηκαν σε ένα ενιαίο τουρνουά στην Σαμόα από 22 έως 26 Νοεμβρίου 2011 και η Σαμόα ως νικητής του τουρνουά προχώρησε στο δεύτερο γύρο.

Δεύτερος γύρος 
Ο νικητής του πρώτου γύρου ενώθηκε με τις υπόλοιπες επτά ομάδες του ΟΦΚ στο Κύπελλο Εθνών Ωκεανίας του 2012. Οι τέσσερις ημιφιναλίστ (οι δύο πρώτες ομάδες από κάθε όμιλο της φάσης αυτής) προχωρούν στον τρίτο γύρο. Οι όμιλοι των Προκριματικών του Παγκοσμίου Κυπέλλου κληρώθηκαν στο Ρίο ντε Τζανέιρο της Βραζιλίας στις 30 Ιουλίου 2011.

Το τουρνουά πραγματοποιήθηκε στις Νήσους του Σολομώντα μεταξύ 1 και 10 Ιουνίου 2012. Τα Νησιά Φίτζι είχαν προταθεί για να φιλοξενήσουν το τουρνουά, αλλά τα δικαιώματα φιλοξενίας τους ανακλήθηκαν στις 14 Μαρτίου 2012.

Όμιλος Α΄

Όμιλος Β΄

Κύπελλο Εθνών Ωκεανίας (Φάση νοκ-άουτ) 
Οι τέσσερις ημι-φιναλίστ στο Κύπελλο Εθνών Ωκεανίας του 2012 προχωρούν στον τρίτο γύρο του Παγκοσμίου Κυπέλλου, παρά την έκβαση των τελικών της φάσης νοκ-άουτ του ίδιου του Κυπέλλου Εθνών Ωκεανίας. Τα τελικά αποτελέσματα των νοκ-άουτ αγώνων μετράνε με διαφορετικό τρόπο, στο πλαίσιο των προκριματικών του Παγκοσμίου Κυπέλλου, καθώς η FIFA καταμετρά τους σκόρερ στα στατιστικά στοιχεία των προκριματικών, όπως και τις κάρτες που έχουν δοθεί, οι οποίες λαμβάνονται υπ' όψη στον τρίτο γύρο των προκριματικών για το Παγκόσμιο Κύπελλο.

Τρίτος γύρος 
Οι τέσσερις ομάδες που πέρασαν στον τρίτο γύρο έπαιξαν ένα διπλούς αγώνες μεταξύ 7 Σεπτεμβρίου 2012 και 26 Μαρτίου 2013, με την κορυφαία ομάδα να προχωρεί στο διηπειρωτικό μπαράζ.

Σημειώστε ότι, σε αντίθεση με την προηγούμενη κατάταξή τους, η ομάδα που προχωρεί στο διηπειρωτικό μπαράζ μπορεί να είναι διαφορετική από την ομάδα που έχει κερδίσει το Κύπελλο Εθνών Ωκεανίας, και αυτή η ομάδα αντιπροσωπεύει την ΟΦΚ στο Κύπελλο Συνομοσπονδιών του 2013.

Η κλήρωση για τους αγώνες διεξήχθηκε στην έδρα της ΟΦΚ στο Ώκλαντ της Νέας Ζηλανδίας στις 26 Ιουνίου 2012. Οι αγώνες ήταν προγραμματισμένοι να λάβουν χώρα κατά την περίοδο από τις 7 Σεπτεμβρίου 2012 έως τις 26 Μαρτίου 2013.

Παραπομπές 

Προκριματικά Παγκοσμίου Κυπέλλου Ποδοσφαίρου 2014 (ΟΦΚ)
52975 Σύλλαρος

Ο 52975 Σύλλαρος είναι ένας αστεροειδής που ανακαλύφθηκε από τον Νίκολ Ντανζλ στις 12 Οκτωβρίου του 1998, ο οποίος έκανε παρατηρήσεις από το Παρατηρητήριο Κιττ Πικ που βρίσκεται στην Αριζόνα των ΗΠΑ. Ανήκει στα αντικείμενα της Ζώνης του Κάιπερ και συγκαταλέγεται επίσης ως Κένταυρος. Πήρε το όνομά του από τον ομώνυμο κένταυρο της ελληνικής μυθολογίας, ενώ πριν του δοθεί αυτό το όνομα έφερε την προσωρινή ονομασία 1998 TF35.  

Ο Μάικ Μπράουν και η ομάδα του μέτρησαν το φάσμα του 52975 Σύλλαρου με το Τηλεσκόπιο Κεκ και τότε του αποδόθηκε το ρεκόρ για το ασθενέστερο φάσμα από όλα τα αντικείμενα της Ζώνης του Κάιπερ. Ο Σύλλαρος έφτασε για τελευταία φορά στο περιήλιό του τον Σεπτέμβριο του 1998.

Συλλαρος
Τράπεζα Θεμάτων

Στην εκπαίδευση στην Ελλάδα, η Τράπεζα Θεμάτων Διαβαθμισμένης Δυσκολίας αποτελεί βάση πληροφοριών. Ως θεσμός του Ινστιτούτο Εκπαιδευτικής Πολιτικής εφαρμόστηκε για πρώτη φορά τη σχολική χρονιά 2013-2014 στην Α' Τάξη και Β' Τάξη του Γενικού και Επαγγελματικού Λυκείου. Εφαρμόστηκε ξανά στις ίδιες πάλι τάξεις, για τις εξετάσεις του σχολικού έτους 2021-2022. Σύμφωνα με τον νόμο Ν.4186/13, η Τράπεζα Θεμάτων έχει το ρόλο να κληρώνει το 50% των θεμάτων στις εξετάσεις των Λυκείων για όλα τα μαθήματα που εξετάζονται γραπτά.

Αυτός ο θεσμός είχε δημιουργήσει πολλές αντιδράσεις, καθώς το 1/5 των εξεταζόμενων μαθητών την πρώτη χρονιά της εφαρμογής του επανεξετάστηκε  στις επαναληπτικές εξετάσεις του Σεπτεμβρίου. Είχε καταργηθεί τον Μάρτιο του 2015, ενώ είχε επανέλθει με τον νόμο 4692/20, για την σχολική χρονιά 2020-2021. Δεν είχε εφαρμοστεί, όμως, λόγω του κλεισίματος των σχολείων, το οποίο και προέκυψε από την πανδημία του κορωνοϊού. Εφαρμόστηκε εκ νέου τη χρονιά 2021-2022, παρά τις έντονες αντιρρήσεις της Ελληνικής Μαθηματικής Εταιρείας. 

Η Τράπεζα Θεμάτων εφαρμόζεται και σε άλλα εξεταστικά συστήματα, όπως εξετάσεις πιστοποίησης γνώσης Η/Υ, διπλώματος οδήγησης, ξένων γλωσσών κλπ.

Παραπομπές

Εξωτερικοί σύνδεσμοι 
 Τράπεζα Θεμάτων Διαβαθμισμένης Δυσκολίας 

Εκπαίδευση στην Ελλάδα
Όσκαρ Ντουάρτε

Ο Όσκαρ Εσαού Ντουάρτε Γαιτάν (ισπανικά: Óscar Esaú Duarte Gaitán, γενν. 3 Ιουνίου 1989) είναι ένας γεννημένος στη Νικαράγουα Κοσταρικανός ποδοσφαιριστης, ο οποίος αγωνίζεται στην ισπανική Λεβάντε και την Εθνική Κόστα Ρίκας. Αγωνίζεται στη θέση του αμυντικού.

Καριέρα σε συλλόγους
Οι γονείς του Ντουάρτε μετανάστευσαν από τη Νικαράγουα στην Κόστα Ρίκα όταν ήταν 5 χρονών. Ξεκίνησε από τις ακαδημίες της Δεπορτίβο Σαπρίσα, του δημοφιλέστερου συλλόγου της Κόστα Ρίκα και έγινε επαγγελματίας το 2008, όμως βρήκε τις ευκαιρίες συμμετοχής του περιορισμένες. Το 2010 δόθηκε δανεικός στην Πουνταρένας για ένα χρόνο και κατάφερε να παίξει. Τον επόμενο χρόνο επέστρεψε στη Σαπρίσα και καθιερώθηκε στη βασική ενδεκάδα. Οι καλές του εμφανίσεις με την Σαπρίσα και την Εθνική του ομάδα τράβηξαν το ενδιαφέρον ευρωπαϊκών συλλόγων και το 2013 πήρε μεταγραφή στο Βέλγιο και την Μπρυζ.

Διεθνής καριέρα
Ο Ντουάρτε επέλεξε να εκπροσωπήσει την Κόστα Ρίκα και όχι τη Νικαράγουα και έκανε το ντεμπούτο του για την Εθνική ομάδα σε αγώνα ενάντια στη Τζαμάικα στις 17 Νοεμβρίου του 2010. Έπαιξε με την Κόστα Ρίκα στο Κόπα Σεντροαμερικάνα του 2011 και έφθασε μέχρι τον τελικό, όπου η ομάδα του ηττήθηκε από την Ονδούρα. 

Τον Ιούνιο του 2014 συμπεριελήφθηκε στην αποστολή της Κόστα Ρίκα για το Παγκόσμιο Κύπελλο ποδοσφαίρου του 2014. Στο εναρκτήριο παιχνίδι πέτυχε το πρώτο του γκολ με τους Λος Τίκος στη νίκη με 3-1 επί της Ουρουγουάης. Στα επόμενα παιχνίδια ενάντια στην Ιταλία και την Αγγλία μαζί με τους συμπαίκτες του κράτησαν το μηδέν στην άμυνα και χάρη στη νίκη επί της Ιταλίας με 1-0 πέρασαν στον επόμενο γύρο. Ο Ντουάρτε είναι ο πρώτος γεννημένος στη Νικαράγουα ποδοσφαιριστής που συμμετέχει σε τελικά Παγκοσμίου Κυπέλλου.

Παραπομπές 

Κοσταρικανοί ποδοσφαιριστές
Ποδοσφαιριστές Εθνικής Κόστα Ρίκα
Νικαραγουανοί ποδοσφαιριστές
Αμυντικοί ποδοσφαιριστές
Ποδοσφαιριστές Ντεπορτίβο Σαπρίσα
Ποδοσφαιριστές Παγκοσμίου Κυπέλλου 2018
Ποδοσφαιριστές Προ Λιγκ Βελγίου
Ποδοσφαιριστές Κλαμπ Μπρυζ
Ποδοσφαιριστές ΡΚΝ Εσπανιόλ
Ποδοσφαιριστές Πριμέρα Ντιβιζιόν
Ξένοι ποδοσφαιριστές στο Βέλγιο
Ποδοσφαιριστές ΚΟΝΚΑΚΑΦ Γκολντ Καπ 2021
Μενγκίστου Χαϊλέ Μαριάμ

Ο Μενγκίστου Χαϊλέ Μαριάμ (αμχαρική γλώσσα: መንግስቱ ኃይለ ማርያም, γενν. 21 Μαΐου 1937) είναι Αιθίοπας στρατιωτικός και δικτάτορας. Κυβέρνησε δικτατορικά από το 1977 ως το 1991 ως κομμουνιστής.

Βιογραφία
Γεννήθηκε το 1937 στην Αντίς Αμπέμπα. Το 1977, έγινε δικτάτορας της Αιθιοπίας μέχρι που ανετράπη το 1991 από τον Τεσφάγιε Γκέμπρε Κιντάν και τον Μέλες Ζενάουι.

Υπήρξε μιας από τις διαβόητες πολιτικές προσωπικότητες της Αιθιοπίας από το 1974 έως το 1991. Διετέλεσε συνταγματάρχης της Derg, της κομμουνιστικής πολιτοφυλακής και ήταν ο άνθρωπος που ξεκίνησε αυτό που έμεινε στην ιστορία του τόπου, ως εκστρατεία της Αιθιοπικής Κόκκινης Τρομοκρατίας.  Αυτή χαρακτηρίστηκε ως η χειρότερη γενοκτονία που έχει τελεστεί σε χώρα της Αφρικής. Ο αριθμός των ανθρώπων που δολοφονήθηκαν εκτιμάται πως μπορεί να έφτασε ακόμη και τα 2 εκατομμύρια.

Μετά τον εμφύλιο πόλεμο στη χώρα, το δικαστήριο έκρινε πως ο Μαριάμ ήταν ένοχος για την τέλεση γενοκτονίας αλλά ο ίδιος είχε πλέον διαφύγει στη Ζιμπάμπουε.. Το 2007, διάφορα δικαστήρια της χώρας, τον θεώρησαν υπαίτιο για μια σειρά εγκλημάτων και ο Μενγκίστου, καταδικάστηκε ερήμην σε θάνατο, αλλά και σε ισόβια κάθειρξη.

Παραπομπές 

Μενγκίστου
Πρόεδροι της Αιθιοπίας
Αθεϊστές
Δικτάτορες
Εξόριστοι πολιτικοί
Πραγιούθ Τσαν-ότσα

Ο Πραγιούθ Τσαν-ότσα (Prayuth Chan-ocha, στα ταϊλανδέζικα: ประยุทธ์ จันทร์โอชา, γενν. στις 21 Μαρτίου 1954) είναι αξιωματικός του στρατού από την Ταϊλάνδη, τραγουδοποιός   και επικεφαλής της στρατιωτικής χούντας που κυβερνά τη χώρα. Από τον Οκτώβριο του 2010 είναι διοικητής του Βασιλικού Στρατού. Στις 22 Μαΐου 2014 προέβη σε στρατιωτικό πραξικόπημα και ανέτρεψε την υπηρεσιακή κυβέρνηση. Έκτοτε ασκεί την εκτελεστική εξουσία, ως επικεφαλής του Εθνικού Συμβουλίου για την Ειρήνη και την Τάξη.
Θεωρείται εκπρόσωπος του σκληροπυρηνικού πυρήνα του στρατεύματος και ήταν ένας από τους κύριους οργανωτές των διώξεων από το στρατό εναντίον των υποστηρικτών της αντιπολίτευσης το 2009 και το 2010 (οι διαδηλωτές έμειναν γνωστοί ως "Κόκκινα Πουκάμισα"). 

Κατά την πολιτική κρίση του 2013-14 ο Πραγιούθ ισχυρίστηκε ότι ο στρατός ήταν ουδέτερος.

Έπειτα από τις βίαιες επιθέσεις με στόχο τους αντικυβερνητικούς διαδηλωτές, ο Πραγιούθ κήρυξε το στρατιωτικό νόμο στις 20 Μαΐου 2014 και αυτοανακηρύχθηκε "επικεφαλής της Διοίκησης για την Διατήρηση της Ειρήνης και της Τάξης". Παρότι επέμεινε ότι ο διορισμός του δεν ήταν πραξικόπημα και ότι η υπηρεσιακή κυβέρνηση θα συνέχιζε το έργο της, ο Πραγιούθ ξεκίνησε πραξικόπημα εναντίον της κυβέρνησης στις 22 Μαΐου 2014. Τέθηκε επικεφαλής της χούντας, που αποκαλείται Εθνικό Συμβούλιο για την Ειρήνη και την Τάξη.

Ο Τσαν-ότσα διορίστηκε ως πρωθυπουργός στις 21 Αυγούστου 2014 από το Κοινοβούλιο, το οποίο ελέγχεται από τη χούντα και αποτελείται ως επί το πλείστον από αστυνομικούς και στρατιωτικούς. Λίγες ημέρες αργότερα ο διορισμός του εγκρίθηκε και από το Βασιλιά.

Έπειτα από τη διενέργεια εκλογών το 2019 εξελέγη πρωθυπουργός από το νέο κοινοβούλιο στις 5 Ιουνίου 2019.

Στις 4 Σεπτεμβρίου 2021 επέζησε πρότασης δυσπιστίας, η οποία απορρίφθηκε με 264 κατά της πρότασης και 208 υπέρ.

To 2022 το Συνταγματικό Δικαστήριο της Ταϊλάνδης ανέστειλε τα καθήκοντα του έως τον Σεπτέμβριο, ενόψει της έρευνας για το εάν είχε υπερβεί τα όρια της θητείας του ως πρωθυπουργού. Υπηρεσιακός πρωθυπουργός ανέλαβε ο αντιπρόεδρος της κυβέρνησης, Πραουίτ Γουονγκσουγουάν.

Παραπομπές 

Ταϊλανδοί στρατιωτικοί
Πρωθυπουργοί της Ταϊλάνδης
Ηγέτες εν ενεργεία
Weezer (άλμπουμ του 2001)

Το "The Green Album" (Το Πράσινο Άλμπουμ), είναι το τρίτο στούντιο άλμπουμ της αμερικάνικης μπάντας Weezer. Κυκλοφόρησε στις 15 Μαΐου 2001. Παραγωγός ήταν ο Ric Ocasek, ο παραγωγός του Μπλε Άλμπουμ. Αυτό είναι το πρώτο και το μόνο άλμπουμ των Weezer με τον μπασίστα Mikey Welsh, ο οποίος αντικατέστησε τον Matt Sharp. Είναι ο πιο γρήγορος σε πωλήσεις δίσκος των Weezer. Κυκλοφόρησε από την Geffen Records, όπως και οι δύο προκάτοχοί του.

Το The Green Album έλαβε γενικά θετικές κριτικές. Το άλμπουμ συχνά αναγνωρίζεται ως μια αναγέννηση για το συγκρότημα αφού μετά την κυκλοφορία του Pinkerton είχε ακολουθήσει μια μακρά παύση. Το άλμπουμ έκανε το ντεμπούτο του στο #4 στις ΗΠΑ και στο #2 στον Καναδά. Το άλμπουμ μπήκε επίσης στο top ten στη Νορβηγία και τη Σουηδία. Από την κυκλοφορία του, το 2001, μέχρι σήμερα το άλμπουμ έχει πουλήσει πάνω από 1.600.000 αντίτυπα στις Ηνωμένες Πολιτείες.

Τρία singles βγήκαν από το άλμπουμ: Το "Hash Pipe", το "Island in the Sun" και το "Photograph". Το πρώτο single, "Hash Pipe", ήταν μια παγκόσμια επιτυχία, αφού μπήκε σε επτά διαφορετικά charts, παρά την απροθυμία της δισκογραφικής τους να το κυκλοφορήσουν ως το πρώτο single.

Κομμάτια 

Επιπλέον τραγούδι στην βρετανική και ιαπωνική έκδοση

Επιπλέον τραγούδι στην ιαπωνική έκδοση

Θέσεις στα τσάρτς

Διακρίσεις

Συντελεστές 
 Rivers Cuomo – κιθάρα, φωνή, πλήκτρα
 Patrick Wilson – ντραμς, κρουστά
 Brian Bell – κιθάρα, φωνητικά, συνθεσάιζερ
 Mikey Welsh – μπάσο, φωνητικά
 Ric Ocasek – παραγωγός, φωνητικά στο "Don't Let Go"
 Karl Koch – φωνητικά στο "Don't Let Go"
 Chris Bilheimer – καλλιτεχνική διεύθυνση
 Femio Hernández – βοηθός μηχανικός
 Carlos "Loco" Bedoya – βοηθός μηχανικός
 Alan Sanderson – βοηθός μηχανικός
 Ken Allardyce – μηχανικός
 Vladimir Meller – mastering
 Tom Lord-Alge – μίξινγκ
 Atom Willard – τεχνικός ντραμς

Παραπομπές 

Δισκογραφία των Weezer
Άλμπουμ του 2001
Προκριματικά Παγκοσμίου Κυπέλλου Ποδοσφαίρου 2014 (ΚΟΝΜΕΜΠΟΛ)

Τα προκριματικά για το παγκόσμιο Κύπελλο Ποδοσφαίρου για την περιοχή της Νότιας Αμερικής διοργανώνονται από την επίσημη ομοσπονδία ΚΟΝΜΕΜΠΟΛ που περιλαμβάνει 10 ομοσπονδίες από χώρες της Νότιας Αμερικής. Οι 10 εθνικές ομάδες μπαίνουν σε ένα όμιλο και αγωνίζονται μεταξύ τους 2 φορές (εντός και εκτός έδρας). Οι πρώτες 4 ομάδες από τον όμιλο παίρνουν απευθείας την πρόκριση στο Μουντιάλ ενώ η ομάδα που θα τερματίσει στην 5η θέση θα παίξει αγώνες μπαράζ με την ομάδα που θα καταταχθεί από τα προκριματικά της Ασίας. Παρόμοιος τρόπος διεξαγωγής είχε εφαρμοστεί και στα τέσσερα προηγούμενα Παγκόσμια Κύπελλα. Η εθνική Βραζιλίας προκρίθηκε απευθείας στην τελική φάση ως διοργανώτρια χώρα και ως εκ τούτου δεν συμμετείχε στον όμιλο.

Βαθμολογία 

Οι τέσσερις πρώτες ομάδες, Αργεντινή, Κολομβία, Χιλή και Ισημερινός, προκρίθηκαν στην τελική φάση μαζί με την Βραζιλία. Η πέμπτη Ουρουγουάη προκρίθηκε σε αγώνα μπαράζ με την ομάδα που κατατάχθηκε από τα προκριματικά της ΑΦΚ.

Μπαράζ 

Η Ουρουγουάη επικράτησε στους αγώνες μπαράζ έναντι της Ιορδανίας από τα προκριματικά της ΑΦΚ και προκρίθηκε στο Μουντιάλ.

Δείτε επίσης 

 Παγκόσμιο Κύπελλο Ποδοσφαίρου 2014
 Προκριματικά Παγκοσμίου Κυπέλλου Ποδοσφαίρου 2014

Εξωτερικοί σύνδεσμοι 
 Η σελίδα της ΦΙΦΑ για τα προκριματικά του παγκοσμίου κυπέλλου 2014 στη Βραζιλία

Προκριματικά Παγκοσμίου Κυπέλλου Ποδοσφαίρου 2014 (ΚΟΝΜΕΜΠΟΛ)
Τόμας Κάβεντις

Ο Τόμας Κάβεντις (Thomas Cavendish, 19 Σεπτεμβρίου 1560 – Μάιος 1592) ήταν Άγγλος θαλασσοπόρος, εξερευνητής και μισθοφόρος. Το 1586, επικεφαλής τριών καταδρομικών πλοίων και με εντολή της βασίλισσας Ελισάβετ, αναχώρησε από το Πλίμουθ κατευθυνόμενος προς τη Νότια Αμερική, για να επιχειρήσει πειρατική καταδρομή σε ισπανικά καράβια. Αφού διέσχισε τα στενά του Μαγγελάνου, λεηλάτησε τις ισπανικές αποικίες της δυτικής ακτής της Νότιας Αμερικής. Πέρασε από τις Φιλιππίνες, την Ιάβα και το ακρωτήριο της Καλής Ελπίδας και, το 1588, επέστρεψε στο Πλίμουθ μεταφέροντας πλούσια λεία. Ήταν ο πρώτος εξερευνητής που ολοκλήρωσε τον περίπλου της Γης έχοντας ξεκινήσει την αποστολή του με αυτόν το συγκεκριμένο σκοπό. Το 1591 πραγματοποίησε νέα παρόμοια αποστολή, κατά τη διάρκεια της οποίας, όμως, πέθανε.

Άγγλοι εξερευνητές
Άγγλοι στρατιωτικοί
Λι Κετσιάνγκ

Ο Λι Κετσιάνγκ (李克强, 17 Ιουλίου 1955) είναι ο πρωθυπουργός της Λαϊκής Δημοκρατίας της Κίνας και γενικός γραμματέας του Κουμουνιστικού Κόμματος της Κίνας. Ο Κετσιάνγκ, που είναι διδάκτορας οικονομικών, είναι εκτός από επικεφαλής της κυβέρνησης της Κίνας και ηγετική φυσιογνωμία όσον αφορά την οικονομική πολιτική της χώρας. Είναι επίσης αντιπρόεδρος της Επιτροπής Εθνικής Ασφάλειας και ο δεύτερος τη τάξει στην Κεντρική Επιτροπή του Πολιτικού Γραφείου του Κομμουνιστικού Κόμματος Κίνας, που είναι το όργανο που ντε φάκτο κυβερνά τη χώρα. Ο Κετσιάνγκ ανήκει στην πέμπτη γενιά ηγετικών στελεχών του ΚΚΚ.

Από το 2008 έως το 2013 ο Κετσιάνγκ υπηρέτησε στη θέση του Αναπληρωτή Πρωθυπουργού, στην κυβέρνηση του τότε Πρωθυπουργού Ουέν Ζιαμπάο. Οι επίσημες αρμοδιότητές του περιελάμβαναν την οικονομική ανάπτυξη, τον έλεγχο των τιμών, την κλιματική αλλαγή και τον μακροοικονομικό σχεδιασμό.

Η ανέλιξη του Κετσιάνγκ στο κόμμα άρχισε από την Κομμουνιστική Νεολαία. Από το 1998 έως το 2004 ο Κετσιάνγκ υπηρέτησε στη θέση του Κυβερνήτη της περιφέρειας Χενάν καθώς και σε αυτή του περιφερειακού Γραμματέα του Κόμματος. Κατόπιν μετακινήθηκε έως το 2007 στη θέση του περιφερειακού Γραμματέα της περιφέρειας Λιαονίνγκ.

Παραπομπές 

Κινέζοι πολιτικοί
Ηγέτες εν ενεργεία
Κινέζοι κομμουνιστές
Κινέζοι οικονομολόγοι
Προκριματικά Παγκοσμίου Κυπέλλου Ποδοσφαίρου 2014 (ΚΑΦ)

Από την προκριματική φάση της Συνομοσπονδίας Ποδοσφαίρου Αφρικής (ΚΑΦ) προκρίνονται πέντε ομάδες στην τελική φάση του Παγκοσμίου Κυπέλλου Ποδοσφαίρου 2014 στην Βραζιλία.

Πρώτος γύρος 
Από τις 53 εθνικές ομάδες που είναι μέλη της ΚΑΦ, οι 52 μπήκαν στην κλήρωση των προκριματικών για το επόμενο Παγκόσμιο Κύπελλο στη Βραζιλία το 2014. Η 53η εθνική ομάδα, αυτή της Μαυριτανίας, δεν δήλωσε συμμετοχή στο Παγκόσμιο Κύπελλο Ποδοσφαίρου 2014.

Οι πρώτες αναμετρήσεις είχαν προγραμματιστεί για τις 11 με 12 Νοεμβρίου 2011, ενώ οι δεύτερες για τις 15 με 16 Νοεμβρίου 2011.

 Η Λιβερία προχώρησε στο δεύτερο γύρο χωρίς αγώνα, διότι ο Μαυρίκιος αποσύρθηκε από το τουρνουά στις 31 Οκτωβρίου 2011.

Δεύτερος γύρος 
Ο δεύτερος γύρος είδε τις κορυφαίες 28 ομάδες της κατάταξης της ΚΑΦ να ενώνονται με τους 12 νικητές από τον πρώτο γύρο. Αυτές οι ομάδες μπήκαν σε δέκα όμιλους των τεσσάρων ομάδων στην κλήρωση των προκριματικών του Παγκοσμίου Κυπέλλου που έγινε στο Ρίο ντε Τζανέιρο της Βραζιλίας, στις 30 Ιουλίου 2011. Οι αγώνες παίχτηκαν από την 1η Ιουνίου 2012 έως την 7η Σεπτεμβρίου 2013 και η πρώτη ομάδα από τον κάθε όμιλο προχώρησε στον τρίτο γύρο.

Το Καμερούν ανεστάλη από τη ΦΙΦΑ στις 4 Ιουλίου 2013 για κυβερνητική παρέμβαση, αλλά η αναστολή άρθηκε στις 22 Ιουλίου 2013.

Τα αποτελέσματα που σημειώνονται με * στους παρακάτω ομίλους είναι μετά από απόφαση της ΦΙΦΑ.

Όμιλος Α΄

Όμιλος Β΄

Όμιλος Γ΄

Όμιλος Δ΄

Όμιλος Ε΄

Όμιλος ΣΤ΄

Όμιλος Ζ΄

Όμιλος Η΄

Όμιλος Θ΄

Όμιλος Ι΄

Τρίτος γύρος 
Ο τρίτος γύρος είδε τις 10 νικήτριες ομάδες των ομίλων του δεύτερου γύρου να γίνονται ζευγάρια και να αγωνίζονται σε μια φάση νοκ-άουτ με διπλούς αγώνες. Οι νικήτριες της κάθε αναμέτρησης προχώρησαν στο Μουντιάλ του 2014 στη Βραζιλία.

Οι αγώνες παίχτηκαν κατά τις περιόδους 11 έως 15 Οκτωβρίου και 16 έως 19 Νοέμβρίου 2013.

Δείτε επίσης 

 Παγκόσμιο Κύπελλο Ποδοσφαίρου 2014
 Προκριματικά Παγκοσμίου Κυπέλλου Ποδοσφαίρου 2014

Παραπομπές

Εξωτερικοί σύνδεσμοι 
 Η σελίδα της ΦΙΦΑ για τα προκριματικά του παγκοσμίου κυπέλλου 2014 στην Αφρική 

Προκριματικά Παγκοσμίου Κυπέλλου Ποδοσφαίρου 2014 (ΚΑΦ)
Εστελί

Το Εστελί (ισπανικά: Estelí), ή Βίγια δε Σαν Αντόνιο δε Πάβια δε Εστελί (Villa de San Antonio de Pavia de Estelí) είναι η τρίτη μεγαλύτερη πόλη της Νικαράγουας και η πρωτεύουσα του ομώνυμου διαμερίσματος και δήμου. Έχει πληθυσμό 129.787 κατοίκων (απογραφή 2005). Βρίσκεται βορειοδυτικά της χώρας και κεντρικά του διαμερίσματος. Βρίσκεται 150 χλμ. βόρεια της Μανάγουα.

Οικονομία
Η οικονομία της πόλης βασίζεται στην παραγωγή καπνού για τσιγάρα.

Εικόνες

Δείτε επίσης 
 Κατάλογος πόλεων της Νικαράγουας

Πόλεις της Νικαράγουας
Ομοσπονδία Αραβικών Δημοκρατιών

Η Ομοσπονδία Αραβικών Δημοκρατιών (αραβικά: اتحاد الجمهوريات العربية Ittiħād Al-Jumhūriyyāt Al-`Arabiyya) ήταν μια απόπειρα του ηγέτη της Λιβύης Μοαμάρ Καντάφι να συγχωνεύσει τη Λιβύη, την Αίγυπτο και τη Συρία με στόχο τη δημιουργία ενός ενιαίου αραβικού κράτους. Παρά την έγκριση της πρότασης για ένωση στα δημοψηφίσματα που έγιναν σε κάθε χώρα την 1η Σεπτεμβρίου 1971, οι 3 χώρες διαφώνησαν σε συγκεκριμένους όρους για τη συγχώνευση. Η ομοσπονδία διήρκεσε από την 1η Ιανουαρίου 1972 ως τις 19 Νοεμβρίου 1977.

Δεν πρέπει να γίνεται σύγχυση με την Ηνωμένη Αραβική Δημοκρατία (1958–1961), που αποτελούσε ένα κυρίαρχο κράτος, αποτέλεσμα της ένωσης της Αιγύπτου με τη Συρία.

Δημοψηφίσματα
Τα τρία ταυτόχρονα δημοψηφίσματα για την Ομοσπονδία Αραβικών Δημοκρατιών έγιναν την 1η Σεπτεμβρίου 1971 σε Αίγυπτο, Λιβύη και Συρία. Η πρόταση στην Αίγυπτο υπερψηφίστηκε από το 99,9% των ψηφοφόρων, στη Λιβύη από το 98,6% των ψηφισάντων και στη Συρία το 96,4% τάχθηκαν υπέρ της συγχώνευσης.

Παραπομπές

Ομοσπονδια
Ομοσπονδια
Ομοσπονδια
Προτεινόμενες χώρες
Αντόν Γιέλτσιν

Ο Αντόν Βίκτωροβιτς Γιέλτσιν (Анто́н Ви́кторович Ельчи́н, 11 Μαρτίου 1989 - 19 Ιουνίου 2016) ήταν Ρώσος ηθοποιός με καριέρα στις Ηνωμένες Πολιτείες Αμερικής.

Βιογραφία 
Γεννήθηκε στις 11 Μαρτίου του 1989 στο Λένινγκραντ. Αργότερα έζησε στις Ηνωμένες Πολιτείες Αμερικής. Ο Γιέλτσιν σκοτώθηκε από το ίδιο του το αυτοκίνητο  όταν αυτό κύλησε προς τα πίσω καρφώνοντας τον στο χτιστό ταχυδρομικό κουτί και τον φράκτη ασφαλείας του.

Φιλμογραφία

Video Games

Βραβεία & Υποψηφιότητες

Παραπομπές 

Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί φωνής
Κέιλορ Νάβας

Ο Κέιλορ Αντόνιο Νάβας Γκαμπόα (ισπανικά: Keylor Antonio Navas Gamboa, 15 Δεκεμβρίου 1986) είναι Κοσταρικανός επαγγελματίας ποδοσφαιριστής που αγωνίζεται ως τερματοφύλακας στην PSG και την Εθνική της Κόστα Ρίκα.

Καριέρα με συλλόγους
Γεννημένος στο Σαν Ισίδρο δε Ελ Χενεράλ, ο Νάβας έκανε το επαγγελματικό του ντεμπούτο με τη Δεπορτίβο Σαπρίσα, στις 6 Νοέμβρίου του 2005 σε έναν αγώνα ενάντια στην Ασοσιασιόν Δεπορτίβο Καρμελίτα. Τις τελευταίες δύο σεζόν του με τη Σαπρίσα ήταν ο βασικός τερματοφύλακας και συνολικά κατά τη διάρκεια της παραμονής του κατέκτησε επτά τίτλους, συμπεριλαμβανομένων έξι πρωταθλημάτων.

Τον Ιούλιο του 2010 ο Νάβας υπέγραψε συμβόλαιο με την ισπανική Αλμπαθέτε. Έπαιξε σε όλα τα παιχνίδια εκτός από έξι, όμως η ομάδα του τελείωσε τελευταία και υποβιβάστηκε στην τρίτη κατηγορία.

Την επόμενη σεζόν ο Νάβας συμμετείχε στη Λα Λίγκα, καθώς δόθηκε δανεικός στη Λεβάντε.Ήταν ο δεύτερος τερματοφύλακας και έπαιξε μόνο στην τελευταία αγωνιστική, στις 13 Μαΐου 2012, στη νίκη με 3-0 επί της Αθλέτικ Μπιλμπάο που σφράγισε την πρόκριση της ομάδας του για πρώτη φορά στην ιστορία της στο Γιουρόπα Λιγκ. Στη συνέχεια πήρε μόνιμη μεταγραφή και ύστερα από ακόμα μια σεζόν ως αναπληρωματικός το 2013-2014 έγινε βασικός.

Στις 3 Αυγούστου 2014 η Ρεάλ Μαδρίτης ανακοίνωσε την απόκτηση του Νάβας, καταβάλλοντας την ρητρα των 10 εκατομμυρίων ευρώ. Με τη νέα του ομάδα υπέγραψε συμβόλαιο διάρκειας 6 ετών.

Τον Σεπτέμβριο του 2019 έγινε παίκτης της Παρί Σεν Ζερμέν.

Διεθνής καριέρα 
Ο Νάβας ήταν μέρος της ομάδας U17 της Κόστα Ρίκας που έπαιξε στο Παγκόσμιο Κύπελλο U17 του 2003 που διεξήχθη στη Φινλανδία. Κλήθηκε στην Εθνική Ανδρών για πρώτη φορά τον Αύγουστο του 2006 σε φιλικό τουρνουά στην Ευρώπη αλλά χρειάστηκε να περιμένει άλλα δυο χρόνια για να κληθεί σε επίσημο αγώνα.

Ο Νάβας εμφανίστηκε με τους Λος Τίκος σε δύο συνεχόμενα CONCACAF Γκολντ Καπ και το 2009 ψηφίσθηκε καλύτερος τερματοφύλακας της διοργάνωσης καθώς βοήθησε τη χώρα του να φθάσει στα ημιτελικά της διοργάνωσης. Συμμετείχε για πρώτη φορά σε Παγκόσμιο Κύπελλο το 2014 στη Βραζιλία και δέχτηκε μόνο ένα γκολ στη φάση των ομίλων, στη νίκη ενάντια στην Ουρουγουάη καθώς η Κόστα Ρίκα πέρασε πρώτη στον όμιλο της στη φάση των 16. Στις 29 Ιουνίου, στον αγώνα ενάντια στην Ελλάδα, ψηφίσθηκε ως ο καλύτερος παίκτης του αγώνα χάρη στις εντυπωσιακές αποκρούσεις του και, καθώς ο αγώνας πήγε στα πέναλτι, στην απόκρουση του τελευταίου χυπήματος του παλιού συμπαίκτη του Φάνη Γκέκα. Με την πρόκριση αυτή η Κόστα Ρίκα προκρίθηκε στα προημιτελικά της διοργάνωσης για πρώτη φορά στην ιστορία της.

Παραπομπές 

Κοσταρικανοί ποδοσφαιριστές
Τερματοφύλακες ποδοσφαιριστές
Ποδοσφαιριστές Εθνικής Κόστα Ρίκα U17
Ποδοσφαιριστές Εθνικής Κόστα Ρίκα
Ποδοσφαιριστές Ντεπορτίβο Σαπρίσα
Ποδοσφαιριστές Πριμέρα Ντιβιζιόν
Ποδοσφαιριστές Σεγούντα Ντιβιζιόν
Ποδοσφαιριστές Αλμπαθέτε Μπαλομπιέ
Ποδοσφαιριστές Ρεάλ Μαδρίτης
Ποδοσφαιριστές Παγκοσμίου Κυπέλλου 2014
Ποδοσφαιριστές Λεβάντε ΟΝ
Ποδοσφαιριστές Παγκοσμίου Κυπέλλου 2018
Ποδοσφαιριστές Παρί Σεν Ζερμέν
Ποδοσφαιριστές Λιγκ 1
Παίκτες νικητές ΟΥΕΦΑ Τσάμπιονς Λιγκ
Πολιτογραφημένοι πολίτες της Ισπανίας
Ποδοσφαιριστές ΚΟΝΚΑΚΑΦ Γκολντ Καπ 2009
FIFA Century Club
Γιάννης Αμανατίδης (πολιτικός)

Ο Γιάννης Αμανατίδης (γεν. 2 Ιουνίου 1961) είναι Έλληνας εκπαιδευτικός, πολιτικός της Αριστεράς και βουλευτής Α΄ Θεσσαλονίκης του ΣΥ.ΡΙΖ.Α. Από τις 23 Σεπτεμβρίου 2015 ως τις 29 Αυγούστου 2018 ήταν Υφυπουργός Εξωτερικών.

Βιογραφικά Στοιχεία
Γεννήθηκε το 1961 στο Κιλκίς, από γονείς εκπαιδευτικούς, καταγόμενους από τον Πόντο, και μέχρι το 1978 έζησε στην Τερπνή Σερρών. Το 1978 μετακόμισε με την οικογένειά του στην Θεσσαλονίκη, όπου ζει μέχρι και σήμερα. Το 1981 ολοκλήρωσε τις σπουδές του στο τμήμα Χημικών Πετρελαίου Καβάλας και το 1985 αποφοίτησε από την Παιδαγωγική Ακαδημία Θεσσαλονίκης. Από το 1985 μέχρι το 2012 εργαζόταν ως δάσκαλος σε σχολεία της Καλαμαριάς. Είναι παντρεμένος με τη Σταματία Μουστάκα, δασκάλα, και πατέρας δύο παιδιών.

Συνδικαλιστική και πολιτική δράση
Μέλος από το 1996 του Διοικητικού Συμβουλίου, γραμματέας του Α΄ συλλόγου Εκπαιδευτικών Π.Ε. Θεσσαλονίκης, μέλος της Εκτελεστικής Επιτροπής της Ε.Δ.Ο.Θ./Ν.Τ. ΑΔΕΔΥ και αντιπρόσωπος σε Γενικές Συνελεύσεις της Δ.Ο.Ε., της Ε.Δ.Ο.Θ. και της Α.Δ.Ε.Δ.Υ. και μέλος της Π.Κ. εκπαιδευτικών Π.Ε. του Συνασπισμού. 

Στις εκλογές του Μαΐου του 2012 εξελέγη βουλευτής με τον ΣΥ.ΡΙΖ.Α., δεύτερος σε σταυρούς προτίμησης στην Α΄ περιφέρεια Θεσσαλονίκης και επανεξελέγη τον Ιούνιο της ίδιας χρονιάς. Είναι μέλος της ΕΚΚΕ Παιδείας του ΣΥ.ΡΙΖ.Α. και έχει ορισθεί υπεύθυνος για τα Θρησκεύματα από την Κοινοβουλευτική ομάδα του κόμματός του. Στις εκλογές του Ιανουαρίου 2015 επανεξελέγη πρώτος σε σταυρούς βουλευτής ΣΥΡΙΖΑ Α΄ Θεσσαλονίκης, με μεγάλη διαφορά από τους υπόλοιπους συνυποψηφίους του. 

Στις 10 Ιουνίου 2013 ήταν επικεφαλής αντιπροσωπείας του ΣΥ.ΡΙΖ.Α., που επισκέφθηκε για πρώτη φορά το Άγιον Όρος.

Παραπομπές

Έλληνες εκπαιδευτικοί
Βουλευτές εκλεγμένοι με τον ΣΥΡΙΖΑ
Βουλευτές Α' Θεσσαλονίκης
Έλληνες υφυπουργοί Εξωτερικών
Νίκολας Ντ΄Αγκόστο

Ο Νίκολας Ντ'Αγκόστο (Αγγλικά Nicholas D'Agosto), είναι Αμερικανός ηθοποιός, γεννημένος 17 Απριλίου του 1980.

Φιλμογραφία

Εξωτερικοί σύνδεσμοι 

 

Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Τικρίτ

Το Τικρίτ (αραβικά: تكريت) είναι πόλη στο βόρειο-κεντρικό Ιράκ, πρωτεύουσα του κυβερνείου Σαλαντίν. Υπολογίζεται ότι το 2012 είχε 190.220 κατοίκους. Βρίσκεται στις όχθες του Τίγρη, περίπου 150 χιλιόμετρα βορειοδυτικά της Βαγδάτης.

Ιστορία
Πριν κατακτηθεί από τους Άραβες, η πόλη ανήκε στη χριστιανική φυλή των Ιγιάντ. Η πόλη πέρασε στην κατοχή των Αράβων το 642 (20 έτος Εγίρας). Τον 10ου αιώνα στην περιοχή του Τικρίτ υπήρχε φρούριο και ένα μεγάλο χριστιανικό μοναστήρι. Το 1137, ο Σαλαντίν, ιδρυτής της δυναστείας των Αγιουβίδων γεννήθηκε στο Τικρίτ. Η πόλη ισοπεδώθηκε από τον Ταμερλάνο στο τέλος του 14ου αιώνα και παρέμεινε ένα μικρό χωριό μέχρι τον 20ού αιώνα, όταν ξανάρχισε να αναπτύσσεται. Ο Σαντάμ Χουσεΐν γεννήθηκε σε ένα χωριό κοντά στο Τικρίτ το 1937. Ήταν η τελευταία μεγάλη πόλη που πέρασε στα χέρια των Αμερικανών στην πρώτη φάση του Πολέμου του Ιράκ το 2003.

Σύγχρονη εποχή
Στο Μπαϊτζί, λίγα χιλιόμετρα βόρεια του Τικρίτ βρίσκεται το μεγαλύτερο διυλιστήριο πετρελαίου στο Ιράκ ένα από τα μεγαλύτερα διυλιστήρια πετρελαίου στη Μέση Ανατολή. Η πόλη είναι έδρα του πανεπιστημίου του Τικρίτ. Επίσης είναι σημαντικός σιδηροδρομικός κόμβος.

Στις 11 Ιουνίου 2014 το Τικρίτ καταλήφθηκε από τους Τζιχαντιστές του ΙΚΙΛ και παρέμεινε υπό την κατοχή τους μέχρι τις 31 Μαρτίου 2015 όταν ο ιρακινός στρατός έκανε μεγάλη επίθεση 72 ωρών και απελευθέρωσε την πόλη.

Παραπομπές

Εξωτερικοί σύνδεσμοι

Πόλεις του Ιράκ
Μπακούμπα

Η Μπακούμπα (αραβικά: بعقوبة, αραμαϊκά:  ܒܰܩܽܘܒܰܐ) είναι η πρωτεύουσα του ιρακινού κυβερνείου Ντιγιάλα, στο κεντρικό Ιράκ. Η Μπακούμπα υπολογίστηκε ότι το 2011 είχε περίπου 175.000 κατοίκους. Βρίσκεται στις όχθες του ποταμού Ντιγιάλα, περίπου 60 χιλιόμετρα βορειοανατολικά της Βαγδάτης. Το όνομά της προέρχεται από τα αραμαϊκά και σημαίνει σπίτι του Ιακώβ. Η πόλη υπάρχει από τους προ-Αραβικούς χρόνους. Κατά τη διάρκεια της βασιλείας των Αββασιδών ήταν μια ακμάζουσα πόλη χάρις στο εμπόριο φρούτων και χουρμάδων. Ήταν επίσης σημαντική στάση στο δρόμο που ένωνε τη Βαγδάτη με το Χορασάν, τμήμα του δρόμου του μεταξιού και των μπαχαρικών. Σήμερα, η πόλη βρίσκεται υπό την κατοχή του Ισλαμικού Κράτους.

Παραπομπές

Εξωτερικοί σύνδεσμοι

Πόλεις του Ιράκ
Πολ Μπέτανι

Ο Πολ Μπέτανι (Paul Bettany, 27 Μαΐου 1971) είναι Άγγλος ηθοποιός. Είναι γνωστός για το ρόλο του στην ταινία Ένας Υπέροχος Άνθρωπος στο ρόλο του Τσαρλς.

Φιλμογραφία

Βραβεία & Υποψηφιότητες

Παραπομπές

Εξωτερικοί σύνδεσμοι

 http://www.imdb.com/name/nm0614877/ στο IMDB

Άγγλοι άνδρες ηθοποιοί κινηματογράφου
Άγγλοι άνδρες ηθοποιοί τηλεόρασης
Σέι Μίτσελ

Η Σάνον Άσλεϊ "Σέι" Γκαρσία Μίτσελ (αγγλικά: Shannon Ashley "Shay" Garcia Mitchell, γενν. 10 Απριλίου 1987) είναι Καναδή ηθοποιός, μοντέλο, επιχειρηματίας και συγγραφέας. Είναι ευρύτερα γνωστή για τον πρωταγωνιστικό της ρόλο στη σειρά Pretty Little Liars.

Πρώιμα Χρόνια 
Η Μίτσελ γεννήθηκε στη Μισισάουγκα του Οντάριο και είναι κόρη της Πρίσιους Γκαρσία και του Μαρκ Μίτσελ. Ο πατέρας της είναι σκωτσέζικης και ιρλανδικής καταγωγής ενώ η μητέρα της κατάγεται από τις Φιλιππίνες. Έχει έναν μικρότερο αδελφό, τον Σον.

Στα εφηβικά της χρόνια, δούλεψε ως μοντέλο για πολλές εταιρίες σε πόλεις όπως Μπανγκόκ, Χονγκ Κονγκ και Βαρκελώνη αλλά επέστρεψε στο Τορόντο για να σπουδάσει υποκριτική.

Προσωπική ζωή 
Ξεκίνησε τη σχέση της με τον Ματ Μπέιμπελ το 2017. Στις 20 Οκτωβρίου 2019, η Μίτσελ ανακοίνωσε τη γέννηση της κόρης τους, Άτλας Νόα.

Φιλμογραφία

Ταινίες

Τηλεόραση

Βραβεία

Εξωτερικοί σύνδεσμοι

 http://www.imdb.com/name/nm3762213/?ref_=nv_sr_2 στο IMDB

Καναδοί μοντέλα
Καναδές ηθοποιοί κινηματογράφου
Καναδές ηθοποιοί τηλεόρασης
Μπλέικ Λάιβλι

Η Μπλέικ Έλεντερ Μπράουν (αγγλικά: Blake Ellender Brown, 25 Αυγούστου 1987) είναι Αμερικανίδα ηθοποιός και μοντέλο. Έγινε γνωστή κυρίως με τον ρόλο της ως Σερίνα Βαν ντερ Γούντσεν στη νεανική δραματική τηλεοπτική σειρά Gossip Girl. Έχει παίξει σε κινηματογραφικές ταινίες, όπως The Town, Green Lantern, The Shallows, Αγριότητα και A Simple Favor.

Προσωπική ζωή
Η Λάιβλι το 2012 παντρεύτηκε με τον ηθοποιό Ράιαν Ρέινολντς. Γνωρίστηκαν στα γυρίσματα της ταινίας Green Lantern. Έχουν μαζί τρεις κόρες: τη Τζέιμς που γεννήθηκε τον Δεκέμβριο του 2014, την Ινέζ που γεννήθηκε τον Σεπτέμβριο του 2016 και μία τρίτη που γεννήθηκε το 2019.

Φιλμογραφία

Βραβεία & υποψηφιότητες

Παραπομπές

Εξωτερικοί σύνδεσμοι

 

Φωτομοντέλα
Αμερικανίδες μοντέλα
Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Πριγκίπισσα Ελεονώρα των Αστουριών

Η Πριγκίπισσα Λεονόρα των Αστουριών (Ισπανικά: Leonor, Princesa de Asturias, 31 Οκτωβρίου 2005-) είναι η μεγαλύτερη κόρη του Βασιλιά Φίλιππου ΣΤ΄ της Ισπανίας και της Βασίλισσας Λετίθια της Ισπανίας.

Η Λεονόρα είναι η πρώτη στη γραμμή διαδοχής στον ισπανικό θρόνο. Σύμφωνα με το ισπανικό Σύνταγμα του 1978, έγινε διάδοχος μετά την άνοδο του πατέρα της στον θρόνο στις 19 Ιουνίου 2014, λαμβάνοντας τον επίσημο τίτλο της Πριγκίπισσας των Αστουριών και τους ιστορικούς τίτλους της Πριγκίπισσας της Χερόνας, της Πριγκίπισσας της Βιάνας, της Δούκισσας του Μοντμπλάνκ, της Κοντέσας της Σερβέρας και της Λαίδης του Μπαλαγέρ. Η μικρότερη αδελφή της, η Ινφάντα Σοφία, την ακολουθεί στη γραμμή διαδοχής.

Βιογραφία
Γεννήθηκε στη 1:46 π.μ. στη Μαδρίτη στις 31 Οκτωβρίου 2005. Η γέννησή της ανακοινώθηκε από τη βασιλική οικογένεια στον Τύπο μέσω μηνύματος SMS.

Βαφτίστηκε στο Παλάτι Θαρθουέλα από τον Αρχιεπίσκοπο της Μαδρίτης, στις 14 Ιανουαρίου 2006. Όπως και ο πατέρας της το 1968, η Λεονόρα βαφτίστηκε με νερό από τον Ιορδάνη ποταμό, σύμφωνα με το βασιλικό έθιμο.

Επίσης, της δόθηκε  το πρόσθετο όνομα de Todos los Santos (των Αγίων Πάντων), που είναι παράδοση των Βουρβόνων. Νονοί της ήταν οι παππούδες της, ο Βασιλιάς Χουάν Κάρλος και η Βασίλισσα Σοφία.

Αν η Λεονόρα ανεβεί στον θρόνο, θα είναι η πρώτη βασίλισσα της Ισπανίας μετά την Ισαβέλλα Β΄.

Τίτλοι
31 Οκτωβρίου 2005 – 18 Ιουνίου 2014: Η Αυτής Βασιλική Υψηλότητα Ινφάντα Λεονόρα της Ισπανίας
19 Ιουνίου 2014 – μέχρι σήμερα: Η Αυτής Βασιλική Υψηλότητα Πριγκίπισσα των Αστουριών
πρώην επικράτεια διαδοχής της Αραγωνίας: 19 Ιουνίου 2014 – μέχρι σήμερα: Η Αυτής Βασιλική Υψηλότητα Πριγκίπισσα της Χερόνας
πρώην επικράτεια βασιλείου της Ναβάρρας: 19 Ιουνίου 2014 – μέχρι σήμερα: Η Αυτής Βασιλική Υψηλότητα  Πριγκίπισσα της Βιάνας
Κατέχει επίσης τους ιστορικούς τίτλους της Δουκίσσας του Μοντμπλάνκ, Κοντέσα της Σερβέρας και Λαίδη του Μπαλαγέρ

Ο πλήρης τίτλος της είναι: Η Αυτής Βασιλική Υψηλότητα Δόνια Λεονόρα των Αγίων Πάντων των Βουρβόνων και Ορτίθ, Πριγκίπισσα των Αστουριών, Πριγκίπισσα της Χερόνας, Πριγκίπισσα της Βιάνας, Δούκισσα του Μοντμπλάνκ, Κοντέσα της Σερβέρας και Λαίδη του Μπαλαγέρ.

Εξωτερικοί σύνδεσμοι 
 Επίσημος ιστότοπος της Βασιλικής Οικογένειας της Ισπανίας

|-

|-

Οίκος των Βουρβόνων-Ισπανίας
Ισπανική τάξη ευγενών
Ισπανίδες Ινφάντας
Πριγκίπισσες των Αστουριών
Πριγκίπισσες της Ισπανίας
Βασίλειο των Κάτω Χωρών

Δεν πρέπει να συγχέεται με το παλαιότερο ναπολεόντειο βασίλειο της περιόδου 1806-1810 υπό την ονομασία Βασίλειο της Ολλανδίας.

Το Βασίλειο των Κάτω Χωρών (ολλανδικά: Koninkrijk der Nederlanden, παπιαμέντο: Reino Hulandes), κοινώς γνωστό ως Κάτω Χώρες ή Ολλανδία, ενίοτε αναφερόμενο και ως Βασίλειο της Ολλανδίας. είναι κυρίαρχο κράτος και συνταγματική κοινοβουλευτική μοναρχία, με εδάφη στη δυτική Ευρώπη και την Καραϊβική. Τα τέσσερα μέρη του βασιλείου—ο Άγιος Μαρτίνος, η Αρούμπα, το Κουρασάο και η Ολλανδία—αποτελούν συστατικές χώρες (landen στα ολλανδικά) και συμμετέχουν σε ισότιμη βάση ως τμήματα του Βασιλείου. Στην πράξη όμως οι περισσότερες αποφάσεις λαμβάνονται, εξ ονόματος ολόκληρου του Βασιλείου, στις ευρωπαϊκές επαρχίες της Ολλανδίας (οι οποίες αποτελούν πάνω από το 99% της έκτασης και του πληθυσμού της χώρας της Ολλανδίας και περίπου 98% της έκτασης και του πληθυσμού του Βασιλείου). Αυτό σημαίνει ότι ο Άγιος Μαρτίνος, η Αρούμπα και το Κουρασάο εξαρτώνται από την ευρωπαϊκή Ολλανδία για θέματα όπως η εξωτερική πολιτική και η άμυνα, αν και είναι αυτόνομες σε κάποιο βαθμό με τα δικά τους κοινοβούλια.

Η συντριπτική πλειοψηφία της συστατικής χώρας της Ολλανδίας (καθώς και του Βασιλείου) βρίσκεται στην Ευρώπη, με εξαίρεση τους τρεις ειδικούς δήμους της Ολλανδίας—τον Άγιο Ευστάθιο, τη Μποναίρ και τη Σάμπα—οι οποίοι, όπως και οι συστατικές χώρες Άγιος Μαρτίνος, Αρούμπα και Κουρασάο, βρίσκονται στην Καραϊβική.

Παραπομπές

Εξωτερικοί σύνδεσμοι 
 Ο Χάρτης του Βασιλείου των Κάτω Χωρών (pdf)

 
Κ
Μοναρχίες της Ευρώπης
Τρέχουσες μοναρχίες
Παντελεήμων Μπεζενίτης

Ο Παντελεήμων Μπεζενίτης ήταν Έλληνας μοναχός, πρώην επίσκοπος που είχε χρηματίσει Μητροπολίτης Ζακύνθου και Μητροπολίτης Αττικής της Εκκλησίας της Ελλάδος.

Βιογραφικά στοιχεία
Ο κατά κόσμον Αντώνιος Μπεζενίτης γενήθηκε στη Χίο το 1938. Σπούδασε στην Θεολογική Σχολή του Εθνικού και Καποδιστριακού Πανεπιστημίου Αθηνών, από όπου και αποφοίτησε το 1961. Εκάρη μοναχός στο Ιερό Τάγμα του Αγίου Παντελεήμονα (στην περιοχή Λιβάδια της Χίου) και χειροτονήθηκε Διάκονος από τον γέροντά του Μητροπολίτη Χίου, Ψαρών και Οινουσσών Παντελεήμονα. Πρεσβύτερος χειροτονήθηκε από τον Μητροπολίτη Μυτιλήνης Ιάκωβο Β΄, τοποτηρητή Μητροπολίτης της Ιεράς Μητροπόλεως Χίου, Ψαρών και Οινουσσών, μετά τον θάνατο του Μητροπολίτη Παντελεήμονα. Διετέλεσε Πρωτοσύγκελλος της Ιεράς Μητροπόλεως Χίου, Ψαρών και Οινουσσών έως το 1969. Τη δεκαετία του 1960 ο Παντελεήμων μετακομίζει στην Αθήνα και διορίζεται διευθυντής του οικοτροφείου της Αποστολικής Διακονίας στην Αθήνα. Στις αρχές της δεκαετίας του 1970 σπούδασε στο Καθολικό Ινστιτούτο του Παρισιού. 

Εξελέγη το 1977 Μητροπολίτης Ζακύνθου και Στροφάδων από την Ιεραρχία της Εκκλησίας της Ελλάδος. Το 1994 μετατέθηκε στη Μητροπολη Αττικής. 

Το όνομά του ενεπλάκη σε διάφορα σκάνδαλα από το 2002. Αρχικά ο μητροπολίτης Νικόδημος Γκατζιρούλης δήλωσε ότι έχει στη διάθεσή του κασέτες οι οποίες εμπεριείχαν συνομιλίες με του με νεαρό. Ακόμη, σε offshore εταιρία βρέθηκε ποσό 1.500.000 ευρώ που ήταν κατατεθειμένο στο όνομά του, για το οποίο ο ίδιος δήλωσε δημοσίως πως το φύλαγε για τα γεράματά του.
Τελικά τον Φεβρουάριο του 2005 τέθηκε σε εξάμηνη διαθεσιμότητα και έτσι απομακρύνθηκε από τη Μητρόπολη (και ορίστηκε ο Μητροπολίτης Μεσογαίας Νικόλαος ως τοποτηρητής στη Μητρόπολη Αττικής). Τον Αύγουστο του 2005 η Εκκλησία της Ελλάδος αποφάσισε την οριστική απομάκρυνση του Μπεζενίτη από τη θέση του Μητροπολίτη Αττικής.

Καταδικάστηκε τον Ιούνιο του 2008 σε εξαετή κάθειρξη από το Πενταμελές Εφετείο Κακουργημάτων για υπεξαίρεση ποσού 66,5 εκατ. δρχ. την περίοδο 1995-1998 από τη Μονή Οσίου Εφραίμ στη Νέα Μάκρη, για το οποίο και φυλακίστηκε στις Φυλακές Κορυδαλλού. Στο κατηγορητήριο καταγράφηκαν περιστατικά που χαρακτηρίστηκαν ως δείγματα καθεστώτος «παραδιαχείρισης και επιδρομής επί των χρημάτων της μονής» από τον τότε Μητροπολίτη.

Το 2009 ο Άρειος Πάγος κατέστησε την καταδίκη του αμετάκλητη και έτσι, ακολούθως,το Συνοδικό Δικαστήριο στις 14 Μαΐου 2009 καθαίρεσε τον Μπεζενίτη από επίσκοπο και τον υποβίβασε στις τάξεις των μοναχών.

Στις 2 Ιουλίου 2014 πέθανε μετά από ισχαιμικό επεισόδιο ενώ κολυμπούσε στην παραλία Βγέθι της Κερατέας.. Η Εξόδιος Ακολουθία του πραγματοποιήθηκε στον Καθεδρικό Ιερό Ναό Κοιμήσεως Θεοτόκου Αμαρουσίου.

Παραπομπές

ΛΟΑΤ πρόσωπα από την Ελλάδα
Μπεζενίτης Παντελεήμων
Μπεζενίτης Παντελεήμων
Ήθος

Το Ήθος κατά τον Αριστοτέλη αποδίδεται με αρνητικές ανθρώπινες εκφάνσεις που πρέπει ν΄ αποφεύγονται, όπως για παράδειγμα η κακία, η ακράτεια και η θηριωδία, ενώ η διαστροφή  διακρίνεται σε τρία είδη που βρίσκονται σε σχέση μεταξύ τους. Ακράτεια υπάρχει, όταν λειτουργεί η λογική, αλλά διαστρέφεται η όρεξη. Όταν διαστρέφεται η λογική και τίθεται ως σκοπός το κακό, λέμε ότι υπάρχει κακία. Η θηριωδία είναι το αποτέλεσμα της διαστροφής τόσο της όρεξης όσο και της λογικής.
 ''«μετὰ δὲ ταῦτα λεκτέον, ἄλλην ποιησαμένους ἀρχήν, ὅτι τῶν περὶ τὰ ἤθη φευκτῶν τρία ἐστὶν εἴδη, κακία ἀκρασία θηριότης. τὰ δ' ἐναντία τοῖς μὲν δυσὶ δῆλα· τὸ μὲν γὰρ ἀρετὴν τὸ δ' ἐγκράτειαν καλοῦμεν· πρὸς δὲ τὴν θηριότητα μάλιστ' ἂν ἁρμόττοι λέγειν τὴν ὑπὲρ ἡμᾶς ἀρετήν,  ἡρωικήν τινα καὶ θείαν, ὥσπερ Ὅμηρος περὶ Ἕκτορος πεποίηκε λέγοντα τὸν Πρίαμον ὅτι σφόδρα ἦν ἀγαθός.
». Ηθικά Νικομάχεια Ζ 1145α
Ύστερα απ΄ αυτά πρέπει να πούμε, κάνοντας μια νέα αρχή, ότι τρία είναι τα είδη σχετικά με τα ήθη που πρέπει να αποφεύγονται, η κακία, η ακράτεια και η θηριωδία. Και είναι φανερό ποια είναι αντίθετα προς τις δυο πρώτες: Το ένα  το ονομάζουμε αρετή και το άλλο εγκράτεια. Το αντίθετο εξάλλου προς τη θηριωδία θα ταίριαζε όλως ιδιαίτερα να το ονομάσουμε υπεράνθρωπη που πράγματι προσιδιάζει στους ήρωες και στον θεό, όπως ακριβώς η αρετή του Έκτορα, για τον οποίο, επειδή ήταν υπερβολικά ανδρείος, ο Όμηρος  παρουσίασε τον Πρίαμο να λέει τα εξής:

«Ούτε καν έμοιαζε ότι είναι γιος θνητού ανθρώπου, αλλά κάποιου θεού».

Παραπομπές

Αρετή
Αρχαίο ελληνικό θέατρο
Αριστοτελισμός
Φιλοσοφικές έννοιες
Λογοτεχνικές ιδέες
Ρητορική